ဆရာတော်ဦးဥတ္တမရက်စွဲမှတ်တမ်း

1879 
၁၈၇၉ ခု၊ ဒီဇင်ဘာလ (၂၈) ရက်၊ (၁၂၄၁ ခု ပြာသိုလပြည့် ကျော် ၂ ရက်) တနင်္ဂနွီနိမာ ဖွားမြင်ခရေ။
1884 
၁၈၈၄-ကျောင်းစတင်အပ်နှံသည်(ငါးနှစ်သား)
1885 
၁၈၈၅-အစိုးရအဂ်လိပ်ကျောင်းတက်ဖို့ ပူဆာလို့ မရတွက်နန့် အိမ်ကထွက်ဗြီးကတ်ရေ၊ ယင့်တွက်တာကြောင့် အဂ်လိပ်ကျောင်းကို တတိယတန်းက တက်ခွင့်ရခရေ
၁၈၈၇-အိန္ဒိယကာလကတ္တားက အဂ်လိပ်ခရစ်ယာန်ဘုန်းတော်ကြီးစွာ မွီးဇပ်ရန် တောင်းခံလာရေ
၁၈၈၇-အိန္ဒိယသို့ လိုက်ဖို့ရာ တောင်းဆိုနီရေအတွက် မိဘတိက စိတ်မချရာတွက်နန့် ကျောင်းထုတ်ပစ်ခရေ
1907 
၁၉၀၇ ခုနှစ်၊ ဖေဖော်ဝါရီလ (၄) ရက်နိမာ  ဂျပန်နိုင်ငံသို့ လားရောက်ပညာဆည်းပူးရန် ရန်ကုန်မြို့က စင်ကာပူသို့ သင်္ဘောဖြင့် ထွက်ခရေ။
၁၉၀၇ ခုနှစ် မတ်လ (၇)ရက်နိမာ ဂျပန်နိုင်ငံ ယိုကိုဟားမားမြို့သို့ ရောက်ရေ။

1888 
1888-အင်္ဂလိပ်စာ သင်ကြား လိုတွက်နန့် မိဘတိကို ပူဆာကတ်ရာ မရတွက်နန့် အိမ်က ထွက်ဗြီးခကတ်ရေ။

1895 
၁၈၉၅ -မိဘတိက မောင်သျှင်ဝတ်ပီးအတွက်နန့် သျှင်ဥတ္တမဟု တွင်ရေ။   

1898 
၁၈၉၈-ဦးဥတ္တမကို ဆွေမျိုးတော်သူ ဘုံဘေဘားမား ကိုယ်စားလှယ် ဦးထွန်းအောင်ကျော်က ပဉ္ဇင်းဒါယကာပြုပနာ ရဟန်းခံ ပီးရေ။

1900 
၁၉၀၀-ခုနှစ်မာ ဆရာတော်ဦးဥတ္တမဂျပန်ကို ရောက်ရေ။

1904 
၁၉၀၄-ဝ၅ ခုနှစ်မာ နိုင်ငံအရွယ်အစားသေးငယ်၊ သမိုင်းမှာလည်း မထင်ရှား၊ ကိုယ်ခန္ခာအရွယ်အစားလည်း သေးငယ်ရေ ဂျပန်က အင်အားကြီးမားရေ ရုရှားကို အနိုင်ရလိုက်ခြင်းကို ဆရာတော်အနိန်နန့် အထူးစိတ်ဝင်စားခရေ။

1906
၁၉၀၆-ခုနှစ်ဂျပန်ကို ရောက်ဟိနီရေ တရုတ်တော်လှန်ရီးခေါင်းဆောင် ဒေါက်တာ ဆွန်ပက်ဆန်နန့် တွိ့ဆုံပြီး တရုတ်ပြည်လွတ်မြောက်ရီးကို ဆွီးနွီးခရေ။

1907 
၁၉၀၇- နှစ်တွင်ဗမာပြည်သို့ ပြန်လာပြီးကေ ရန်ကုန်က စင်္ကာပူ၊ ယင့်ကတဆင့် ဂျပန်သို့ ကြွရောက်ခပြီးကေ ဂျပန်ဘာသာစကားကို တစ်နှစ်ခန့် သင်ယူခရေ။
၁၉၀၇-ခုနှစ် ၊ ဇန်နဝါရီလ-၁ရက်မာ ဂျပန်နိုင်ငံသို့ ထွက်ခွာလားရေ။ ဂျပန်နိုင်ငံမာ အနောက် ဟွန်ဂွန်ဂျီ ဘုရားကျောင်းအကြီးအမှုူး(Abbot of Western Hongonji Temple) မင်းသားကြီး ကိုဇင်အိုတာရီနန့်အတူ နီပြီးကေ ကစ်စတိုမြို့ဟိ နိရှိဟွန်မွန်ဂျီ အမည်ဟိ ဗုဒ္ဓဘာသာတက္ကသိုလ်မာ ပါဠိပါမောက္ခအဖြစ် ဆောင်ရွက်ခရေ။

1909 
၁၉၀၉ ခုနှစ်တွင် ဆရာတော်စွာ ဒေါက်တာဆွန်ယက်ဆင်၏ ပင့်လျှောက်မှုကြောင့် တိုကျိုတက္ကသိုလ်က ခွင့်သုံးလယူကာ တရုတ်နိုင်ငံသို့ လိုက်ပါလားခ ရေ။
1910 
၁၉၁၀- မြန်မာပြည်သို့အပြန်မာ ကိုရီးယား၊ မန်ချူးရီးယားပြည်၊ ရို့အာသာမြို့၊ တရုတ်ပြည်၊ အာနမ်ပြည် (ကမ္ဘောဒီးယား)၊ ထိုင်း၊ သီဟိုဠ်ကျွန်း (သီရိလင်္ကာ)၊ အိန္ဒိယနိုင်ငံရို့ကို  ခရီးဆက်ပြီး လေ့လာခရေ။
၁၉၁၀-အင်ဒိုချိုင်းနားဆီးရုံမှာ မြင်ကွင်းမင်းသားကြီးနန့် တွိ့ဆုံခပြီး အိန္ဒိယနိုင်ငံသို့ လားရောက်ကာ သီပေါမင်းနန့် တွိ့ဆုံဖို့ ကြိုးစားခရေ။

1911 
၁၉၁၁ ခုနှစ်မာ ရန်ကုန်မြို့သို့ ပြန်ပနာ ဆိုက်ရောက်တော်မူရေ။
၁၉၁၁ -ခုနှစ်တွင် မြန်မာပြည်သို့ရောက်ဟိရေ။ မြန်မာနိုင်ငံသို့ ပြန်ကြွပြီးနောက် ဆရာတော် ဦးဥတ္တမစွာ ခရီးလှည့်ကာ ဝံသာနုရက္ခိတ ခေါ် အမျိုးဂုဏ်စောင့်ထိန်းရီး၊ တိုင်းပြည်ချစ်စိတ်အကြောင်း ဟောပြောကာ “ဝံသာနု” အသင်းတိ တတိုင်းပြည်လုံးအနှံ့ ဦးဆောင်စည်းရုံး ဖွဲ့စည်းခရေ။
၁၉၁၁ ခုနှစ်မှ အစပြုပနာ ကလောင်ကိုကိုင်ပြီးကေ တရားဟောစင်မြင့်ပေါ်တက်ပနာ မြို့ပြကနိန် ကျေးစွန်ရွာဖျားအထိ မြန်မာ့လွတ်လပ်ရီး ကိုလိုနီဆန့်ကျင်ရီးအတွက် စည်းရုံးလှုံ့ဆော်ခရေ။ 
၁၉၁၁-ခုနှစ်တွင် ရန်ကုန်သို့ ပြန်ရောက်ပြီးကေ YMBA (ခေါ် )ဗုဒ္ဓဘာသာကလျာဏယုဝအသင်းတွင် စိတ်အားထက်သန်စွာ ဝင်ရောက် ကူညီလုပ်ဆောင်ခရာ အစိုးရစုံထောက်တိက တကောက်ကောက်လိုက်ကတ်လီရေ။

1912 
၁၉၁၂- ခုနှစ် ဆရာတော် ဦးဥတ္တမစွာ မြန်မာပြည်အနှံ့ အတော်အသင့် နိုင်ငံရီးတရားတိ ဟောပြောတော်မူ ခပြီးနောက်မာ ဂျပန်ပြည်သို့ နောက်တစ်ခေါက်ပြန်ကြွလားပြန်ရေ။
၁၉၁၂-ခုနှစ်တွင် ဂျပန်ပြည်သို့ ဒုတိယအကြိမ် ပြန်ပနာ ကြွချီရေ။ ယင့်ခရီးမာ ညီမရင်းဖြစ်သူ မအိမ်စိုးနန့် လူငယ်သုံးဦးကို ဂျပန်တွင်ပညာသင်ရန် ခေါ်ဆောင်လားခရေ။
၁၉၁၂ -ခု မေလမာ ဂျပန်ပြည်မှ မြန်မာပြည်သို့ ဂျပန်ပြည်တိုးတက်ပြောင်းလဲမူနန့် နီထိုင်မူပုံစံစရိုက်အကြောင်း စာသုံးစောင်ပေးပို့ခရေ။

1914 
၁၉၁၄ခုနှစ်မာ တတိယအကြိမ်အဖြစ် ဂျပန်ပြည်သို့ လားရောက်ခပြန်ရေ။
၁၉၁၄ -ဂျပန်ပြည်အတ္ထုပတ္တိ စာအုပ်ကို ထုတ်ဝီဖြန့်ချီ ခရေ။
၁၉၁၄-သူရိယခေါင်းစီးပိုင်းမာ ဝံသာနုရက္ခိတတရား မြန်မာတိ စောင့်စည်းရီး ဆောင်းပါးတိကို ရီးသားခရေ။

1917 
၁၉၁၇ ခုနှစ်မာ မြန်မာပြည်သို့ ပြန်လာပြီးကေ ယင့်နှစ် ဖေဖော်ဝါရီလ (၄) ရက်နိ ရန်ကုန်က စင်ကာပူမြို့သို့ သင်္ဘောစီးပနာ ထွက်ခွာရေ။

1919 
၁၉၁၉ -ဦးဥတ္တမစွာ တက္ကသိုလ်က ခွင့်သုံးလယူပြီးကေ ဒေါက်တာဆွန်ယက်ဆင်နန့်အတူ ဂျပန်က ကိုးရီးယား၊ ကိုရီးယားက ဆိုက်ပန်၊ ဆိုက်ပန်က မန်ချူးကိုး၊ မန်ချူးကိုးက ကျိဖု၊ ကျိဖုက ရှန်ဟိုင်း၊ ရှန်ဟိုင်းက အမွိုင်မြို့ အသီးသီးသို့ ခရီးလှည့်လည် လားလာခလီရေ။
၁၉၁၉ ခုနှစ် မာ ဂျပန်က ပြန်လာရေအခါ ဆရာတော်စွာ သူရိယသတင်းစာမာ ခေါင်းကြီးပိုင်းမာလည်းကောင်း၊ ဝံသာနုရက္ခိတတရားကို မြန်မာတိစောင့်စည်းရီး ဆောင်းပါးတိကိုလည်းကောင်း ရီးသားရေ။
၁၉၁၉- ခုနှစ်တွင် ဗမာပြည်သို့ ပြန်ပနာကြွရောက်လှုာပီး သူရိယသတင်းစာတိုက်မာ သီတင်းသုံးကာ “ဂျပန်ပြည်အကြောင်း” စာအုပ်တစ်အုပ် ရီးသားထုတ်ဝီခရေ။

1920 
၁၉၂၀-ခုနှစ်မာ ယင့်ခါက မြန်မာပြည် ဘုရင်ခံဆာရယ်ဂျီနယ်ကရက်ဒေါက် မြန်မာပြည်က ထွက်လားလိုက်ပါဆိုရေ စာတစ်စောင်ကို ရီးသားပီးပို့လိုက်ရေ။
၁၉၂ဝ- ပြည့်နှစ်၊ ဒီဇင်ဘာလမာ ဦးဥတ္တမ နိုင်ငံရီး မျိုးစေ့ချပီး ခရေ အဟုန်ကြောင့် တက္ကသိုလ်ကျောင်း သားတိ သပိတ်စတင်မှောက်ကတ်ရေ။ ဆရာတော် ဦးဥတ္တမစွာ ရန်ကုန်တက္ကသိုလ် ကျောင်းသားတိ သပိတ်မှောက်ကြောင်းကို ကြားသိစွာနန့် တစ်ပြိုင်နက် မီရာ သင်္ဘောနန့် ကာလကတ္တားမြို့က ရန်ကုန်မြို့သို့ ကြွရောက်လာခလီရေ။
၁၉၂၀- မတ်လ (၂၃) ရက်နိက ဖျာပုံခရိုင်၊ ဒေးဒရဲမြို့နယ်၊ ဆူးကလပ်ကျေးရွာမာ “လိပ် အခွံခွါမေ” ဆိုရေခေါင်းစဉ်နန့် တရားဟောပြောအတွက်နန့် အလုပ်ကြမ်းနန့် ထောင်ဒဏ် (၁၂) လ အပြစ်ပီးခံရရေ။

1921 
၁၉၂၁ -အာရောဂျံ ဒီပနီ စာအုပ်ကိုထုတ်ဝီဖြန့်ချီခရေ။
၁၉၂၁ -"ဂျပန်ပြည် ယောကျာ်း၊ မိန်းမများ" စာအုပ်ကိုထုတ်ဝီဖြန့်ချီခရေ။
၁၉၂၁-ခုနှစ်မာ ဒေးဒရဲမြို့နယ် ၊ ဆူးကလပ်နန့် တမာတကောကျေးရွာရို့မာ ဦးဥတ္တမဟောပြောခရေ နိုင်ငံရီးတရားတိစွာ ဥပဒေကို ချိုးဖောက်ရေလို့ ဆိုကာ အိန္ဒိယရာဇသတ်ကြီး ပုဒ်မ-၁၂၄(က)နန့် ၁၅၃(က) ရို့နန့် ဖမ်းဆီးပြီး မအူပင်ခရိုင်တရား ရုံးမာ အမှုစစ်ပြီး ထောင်ဒဏ်(၁)နှစ်နန့် (၈)လအလုပ်မဲ့ ထောင်ဒဏ် ချမှတ်ခြင်းခံရရေ။
၁၉၂၁ ခုနှစ် ဇူလိုင် (၁) ရက် (၂) ရက်မာ ဆရာတော်၏ ဝါယမစိုက်ထုတ်မှုကြောင့် သံဃာ့သမဂ္ဂီ အဖွဲ့ ပေါင်း (၃၀) ကျော်က ကိုယ်စားလှယ်တိ အစည်းအဝေးကို ရန်ကုန်မြို့မာ ကျင်းပနိုင်ခရေ။
၁၉၂၁- ခု မတ်လ (၃၁) ရက်နိမာ အစိုးရအား အကြည်ညိုပျက်အောင် တရားဟောပြောမှုလို့ ဆိုကာ ရာဇသတ်ကြီး ဥပဒေပုဒ်မ ၁၂၄ (က) အရ ဖျာပုံခရိုင်၊ ဒေးဒရဲမြို့နယ်၊ ကျောင်းကုန်းမြို့မာ ဖမ်းဆီးခံရလီရေ။

1922 
၁၉၂၂ ခု ဇွန်လ (၂၆) ရက်နိ မအူပင်ထောင်က ပြန်ပနာလွတ်မြောက်လာခရေ။
၁၉၂၂ ဇူလိုင်လ (၂) ရက်နိ-  ဂျူဗလီဟောမာ ထောင်က လွတ်မြောက်လာရေ ဆရာတော်ကို ကန်တော့ပွဲသဘင်ကျင်းပရာ လူတစ်သောင်းမက စည်ကားခရေ။ ယင်းပွဲမာ လယ်တီပဏ္ဍိတဆရာဦးမောင်ကြီးက ဆရာတော်အားဘုန်းတော်ဘွဲ့ မင်္ဂလာရတုနန့် ပူဇော်ခရေ။
၁၉၂၂ ဇူလိုင် (၁၅) (၁၆) ဂျူဗလီဟောအစည်းအဝီးမာ ဆရာတော် ဦးဥတ္တမက “ဒိုင်အာခီအုပ်ချုပ်ရီးစနစ်စွာ ဗျူရိုကရေစီအုပ်ချုပ်ရီး ဖြစ်တွက်နန့် ပြည်သူကို မတိုင်ပင်ဘဲ ဗျူရိုကရက်ရို့က စီမံအုပ်ချုပ်ရေ စနစ်ဖြစ်ရေလို့ ထောက်ပြခရေ။
၁၉၂၂-အိန္ဒိယပြည် ဂယာမြို့မာ ကျင့်ပရေ ကွန်ကရက်အသင်းကြီး၏ ညီလာခံသို့ တက်ရောက်ခရေ။

1923 
၁၉၂၃ ဇူလိုင်လက စက်တင်ဘာလထိ ဉရောပနိုင်ငံတိ သို့ လှည့်လည်ပြီးကေ နိုင်ငံတကာဗဟုသုတ ယှာဖွီခရေ။
၁၉၂၃-ခုနှစ် ဇွန်လဆန်းက စတင်ပနာ အင်္ဂလန် ၊ ယင်းကတဆင့် ပြင်သစ် ၊ စပိန် ၊ ဆွစ်ဇာလန် ၊ ဆွီဒင် ၊ ပေါ်တူဂီ ၊ နော်ဝေးစရေ ဥရောပတိုက်ဟိ နိုင်ငံတိကို လှည့်လည်ပြီး နိုင်ငံရီး လှုပ်ရှားမှု တိကို လိ့လာခရေ။

1924 
၁၉၂၄ -"ဟုမ်းမရူးဒီပနီ" စာအုပ်ကို ထုတ်ဝီ ဖြန့်ချီ ခရေ။
၁၉၂၄-သြဂုတ်လ(၁၅)ရက်နိမာ ဂျီစီဘီအေမှ ပင့်လျောက်တွက်နန့် မန္တလေးသို့ကြွရာ အဓိကရုန်း ဖြစ်ပွားသိအတွက် ရန်ကုန်သို့ ပြန်ပို့ခံရရေ။
၁၉၂၄-စက်တင်ဘာ(၂၀)မာ မန္တလေးအဓိကရုဏ်းကြောင့် တပည့်တကာတိ သံဃာတိ အဖမ်းခံရကြောင်း သိရရေအခါ ရန်ကုန်မြို့၊ လမ်းမတော်ရပ် ဘုန်းကြီးလမ်းနန့် ကျုံးကြီးလမ်းဒေါင့်ဟိ ရာဖီရှပ်သျှင် နန်းတော်ရုံမာ အစိုးရဆန့်ကျင်ရီး တရားဟောခရေ။
၁၉၂၄ ခု အောက်တိုဘာလ (၁၆) ရက်နိမာ ရာဇသတ်ပုဒ်မ ၁၂၄ (က) နန့် အလုပ်ကြမ်းနန့် ထောင်ဒဏ် (၃) နှစ် ထပ်မံအပြစ်ပီးခံရကာ ဒုတိယအကြိမ် အကျဉ်းကျခဲ့ပြန်ရေ။
၁၉၂၄ ခုနှစ်မာ ဒုတိယအကြိမ် ရန်ကုန်မြို့မာ ထောင်ဒဏ် ၃ နှစ် အပြစ်ပေးခံခရရေအခါ ဖိုက်စကွဲယားပန်းခြံ (ဗန္ဓုလပန်းခြံ)မာ သွီးမြီကျ လူထုဆန္ဒပြပွဲ ဖြစ်ပွားခပြီးကေ ယင်းမှ အစပြုပနာ ကိုလိုနီနယ်ချဲ့ ဆန့်ကျင်ရီး စိတ်ဓာတ်တိ လွှမ်းမိုးပြန့်ပွား လားကတ်ပြန်ရေ။

1925 
၁၉၂၅- ဥရောပခရီးစဉ် အခန်းဆက်ဆောင်းပါး ကိုထုတ်ဝီဖြန့်ချီခရေ။

1927 
၁၉၂၇- ဖေဖော်ဝါရီလမာ အကျဉ်းက ပြန်ပနာ လွတ်မြောက်လာပြန်ရေ။
၁၉၂၇- မတ်လ (၂၀)ရက်နိမာ ပြန်ပနာ လွတ်မြောက်လာရေအခါ ပဲခူးနယ်မာ ကျင်းပရေ သံဃာ-သဝါဒခံ ဉီးစိုးသိမ်း၏ (၁၄) ကြိမ်မြောက် မြန်မာအသင်းချုပ်အစည်း အဝေးသို့ တက်ရောက်ပြီးကေ တရားဟောစင်မြင့်ထက်ကနီပနာ သင်္ကန်းကိုလှန်ကာ အကျဉ်းသားဝတ်စုံနန့် ၎င်း၏ရုပ်သွင်ကို ပရိသတ်အား (၅) မိနစ်ခန့်ပြသခရေ။
၁၉၂၇ -ဒိန်းဒလိန်းနတ် စာအုပ်ကိုထုတ်ဝီဖြန့်ချီခရေ။

1928 
၁၉၂၈ -တရုတ်ပြည်ခရီးစဉ်ဆောင်းပါး ကိုထုတ်ဝီဖြန့်ချီခရေ။
၁၉၂၈ ခုနှစ်တွင် တတိယအကြိမ် အဖမ်းခံရပြန်ရေ။
၁၉၂၈-ဒီဇင်ဘာလ(၂၆)ရက်နိ တရုတ်ကူမန်တန်ခေါင်ဆောင်၏ ဖိတ်ကြားချက်အရ တရုတ်ပြည်သို့ ကြွရောက်ခရေ။

1929
၁၉၂၉-မတ်လ(၂၈)နန်ကင်းမာ ကွယ်လွန်ရေ တရုတ်အမျိုးသားခေါင်းဆောင် ဒေါက်တာဆွန်ယက်ဆင်အတွက် အိန္ဒိယ အမျိုးသားလွတ်တော် ကိုယ်စားလှယ်အနိန်နန့် လွမ်းသူ့ပန်းခွီ ချခရေ။
၁၉၂၉-စက်တင်ဘာလ  (၁၀)ရက်နိမာ ဆရာတော်ဦးဥတ္တမ၏ သာသနာ့အာဇာနည် အသျှင်ဝိစာရစွာ ထောင်တွင်(၁၆၆)ရက်အစာငတ်ခံပနာ ပျံလွန်တော်မူရေ။

1930 
၁၉၃၀-စစ်တွေဝင်္ဂဘာကွင်းမာ ဆရာတော် နိုင်ငံရီးတရားဟောရေ။
၁၉၃၀-တွင်အိန္ဒိယနိုင်ငံလုံးဆိုင်ရာ ကွန်ကရက်ပါတီ ကွန့်ဖရင့်သို့ ဘုရားဖူးခရီးသည် ၂၀နန့်အတူ ကြွခလီရေ။

1931 
၁၉၃၁-မေလ-၂ရက်နိ Lalibuhai Samaldas, Anandrao L. Nair, M. R. Jayakar, unnamed servant, Madgaonkar, C. A. Muehhala, K. A. Padhye, Prof. Phadines ရို့နန့်တွိ့ဆုံခရေ။

1935 
၁၉၃၅ ခုနှစ်မာ မြန်မာနိုင်ငံကို အိန္ဒိယ နိုင်ငံနန့်ခွဲကာ ၉၁ ဋ္ဌာန အုပ်ချုပ်ရီးပီးချိန်လည်းဖြစ်ရေ။
၁၉၃၅-မြန်မာနန့်အိန္ဒိယကိုခွဲကာ ၉၁ဌာနအုပ်ချုပ်ရီးကြောင့် အကွဲအပြဲဖြစ်လာတွက်နန့် လေးစားကြည်ညိုသူတိက ဆရာတော်ကို အမျိုးမျိုးစွပ်စွဲလာခကတ်ရေ။
၁၉၃၅-နိုဝင်ဘာ(၁၁)ရက်တွင် ရန်ကုန်မြို့ ဂျူဗလီဟောမာ ပြည်လုံးကျွတ် အစည်းအဝီးကျင့်ပရာ ဆရာတော်က ဥက္ကဌအဖြစ်ဆောင်ရွက်ပြီး တရားဟောခရေ။

1936 
၁၉၃၆ ခု၊ နိုင်ဝင်ဘာလမာ မြန်မာပြည်ကို အိန္ဒိယပြည်က ခွဲထွက်ပြီးကေ အထွီထွီရွီးကောက်ပွဲ ကျင်းပဖို့ စီစဉ်နီကတ်ရေ။
၁၉၃၆- နိုဝင်ဘာလမာ ရွီးကောက်ပွဲကျင်းပရာ ငါးပွင့်ဆိုင်အဖွဲ့၏ ပင့်ဖိတ်ချက်အရ ဆရာတော်စွာ အမြို့အမြို့အနယ်နယ် လှည့်လည်ပနာ တရားဟောကြားခဲ့ရရေ။

1937 
၁၉၃၇ -ဘုန်းဘုန်းကိုယ်တွိ့ ဘုံဓလေ့ စာအုပ်ကို ထုတ်ဝီဖြန့်ချီခရေ။

 1938 
၁၉၃၈-ခုနှစ်တွင်ဆရာတော်စွာ တရုပ် နန့် ဂျပန် အမည်ဟိ စာအုပ်ကို ထုတ်ဝီဖြန့်ချီခရေ။
၁၉၃၈ -တရုတ်နန့် ဂျပန်စာအုပ်ကို  ခုနှစ်မာ စတုတ္ထအကြိမ် ပုံနှိပ်ခရေ။

1939 
၁၉၃၉ ဆရာတော်၏ဩဇာ အရှိန်အဝါနန့် ငါးပွင့်ဆိုင်အဖွဲ့စွာ အမတ် ဦးရေ ၄၆ နီရာနန့် အနိုင်ရဟိခရေ။ ယကေလေ့ ဘုရားပြီးငြမ်းဖျက်ပိုင် ဆရာတော်အား စွန့်ပစ်လိုက်ကတ်ရေ။
၁၉၃၉- သြဂုတ်လ တစ်ရက်မာ သိမ်ဖြူလမ်းနန့် ဗိုလ်ချုပ်လမ်းထောင့်မာ မိုးသည်းထဲမာ သတိလစ် မိမြောလားခရေ။
၁၉၃၉-သြဂုတ်လ(၇)ရက်နိမာ ရန်ကုန်မြို့ ရခိုင်ကျောင်းသားရဟန်းတော်များ စွာ ၄ကြိမ်မြောက်အစည်းအဝီးက ဆရာတော်အား စောင့်ရှောက်ဖို့ ဆုံးဖြတ်ကတ်ရေ။
၁၉၃၉-သြဂုတ်လ၂၅ရက်နိမာ သူရိယဦးဘကလေး၊ မြို့တော်ဝန်ဦးဘဝင်း၊ ကပ္ပတိန် ဘဖူး ရို့ ဆီးရုံလာတွိ့ ကတ်ရေ။
၁၉၃၉-သြဂုတ်လ၂၇ရက်နိမာ ဦးဘကလေး အကူအညီနန့် ကုသိုလ်ခန်းက အထူးခန်း၁၃ ကုတင်နံပါတ်၁၁-သို့ပြောင်းရွိ့ရေ။
၁၉၃၉ ခု၊ စက်တင်ဘာလ ၉ ရက်(စနီနိသို့ အဝင် ညဉ့်သန်းခေါင်ကျော် ၁ နာရီ ၃၅ မိနစ်အချိန်) မာ သက်တော် ၆ဝ အရွယ်မာ ပျံလွန်တော်မူရေ။ ပျံလွန်တော်မူစဉ်က ဆရာတော်၏ သက်တော်မာ (၆၀) နှစ် ဟိပြီးကေ သိက္ခာတော်မှာ (၄၁) ဝါ ဟိရာ ဖြစ်ရေ။(ပျံလွန်တော်မူရေ အခါကပင် ယိုကိုဟာမာစပိစိဘဏ်တိုက်မာ သူ့ပိုင်ရံပုံငွေ ယန်း- ၂၀၀၀၀ ဟိရေ။ 
ယင့်အခါက ဗမာဖေသာ (၂၅၀၀၀) မျှ တန်သိမ့်ရေ)
၁၉၃၉ ခု၊ စက်တင်ဘာ (၁၁) ရက်နိမာ ဆရာတော်ရုပ်ကလာပ်ကို ရွှေတိဂုံခြီရင်းသို့ ပို့ဆောင်ရေ။
၁၉၃၉ ခု၊ စက်တင်ဘာ (၁၁) ရက်နိမာ ရန်ကုန်မြို့တော်ဝန် ဦးဘ ဦးစီးပနာ ဆရာတော်၏ အန္တိမဈာပနကို စည်ကားစွာ ကျင်းပခလီရေ။
၁၉၃၉ ခုနှစ် စက်တင်ဘာလ (၁၁)ရက်၊ တနင်္လာနိမာ ကျင်းပရေ အောက်လွှတ်တော်အစည်းအဝေးမာ မင်းတိုင်ပင်အမတ်တိက ဆရာတော်ဦးဥတ္တမ ပျံလွန်တော်မူခြင်းအတွက် ဝမ်းနည်းကြောင်းနန့် ကျန်ရစ်သူ မိသားစုထံ ဝမ်းနည်းသဝဏ်လွှာပို့ရန်၊ ဝမ်းနည်းခြင်းအထိမ်းအမှတ်အဖြစ် လွှတ်တော်ကို ငါးမိနစ်ရွိ့ဆိုင်းရန် အဆိုကို ဟံသာဝတီမြီ၏ မင်းတိုင်ပင်အမတ် ဦးသင်းမောင်က တင်သွင်းပြီးကေ လွှတ်တော်တက်ရောက်သူ မင်းတိုင်ပင် အမတ်အားလုံးက တညီတညွှတ်တည်း အတည်ပြုကတ်ရေ။ 
1940 
၁၉၄၀ ခု၊ မတ်လ ၂၂ ရက်၊ တပေါင်းလပြည့်နိမာ ဆရာတော်၏ နောက်ဆုံးခရီး အန္တိမ ဈာပနကို ရွှေတိဂုံခြီတော်ရင်းမာ စည်ကားသိုက်မြိုက်စွာနန့်ပင် သဂြိုဟ်ခကတ်လီရေ။ကိုလိုနီခေတ်ဦး ပထမစာမျက်နှာ မျိုးချစ်အာဇာနည်(သို့မဟုတ်) မျဉ်းဖြောင့်ပေါ်မှာ အာရှကြယ်နီ
1947 
၁၉၄၇ ခု စက်တာဘာ (၉) ရက်နိမာ -စစ်တွေမြို့ဟိ သမဂ္ဂအဖွဲ့က ဦးစီးကာ အခမ်းအနားတရပ်ကို ရွှေတိဂုံခြီရင်းဟိ ပုလိပ်သမဂ္ဂ အဆောက်အအုံမာ ကျင်းပခကတ်ရေ။ ယင့်နိကိုပင် “ဦးဥတ္တမအထိမ်းအမှတ်နေ့” အဖြစ် သတ်မှတ်ကာ နှစ်စဉ်နှစ်တိုင်း ကျင်းပလာခကတ်ရေ။

1954 
၁၉၅၄ -ခုနှစ် စက်တင်ဘာလက ကျင်းပရေ ပြည်ထောင်စုမြန်မာနိုင်ငံ ပါလီမန်မာလည်း ဦးဥတ္တမ၏ ဂုဏ်ကျေးဇူးရို့ကို ချီးကျူးသတိရရေ အထိမ်းအမှတ်နန့် ပြောဆိုကတ်လီရေ။

1962 
1962-ဇန်နဝါရီလ(၁၇)ရက်နိ၊ ဗုဒ္ဓဟူးနိမာ မြန်မာနိုင်ငံအစိုးရက ရန်ကုန်တိုင်း၊ ဒဂုံမြို့နယ်ရှိ ကန်တော်မင်ပန်းခြံအား ဦးဥတ္တမပန်းခြံအဖြစ် သတ်မှတ်ခွင့် ခွင့်ပြုပြီးကေ ကျမ္မာရီးနန့် သာသနာရီးဝန်ကြီးဌာန ဝန်ကြီးဘစော ကိုယ်တိုင် ဖွင့်လှစ်ခရေ။
၁၉၆၂-ခုနှစ်မတ်လ(၂)ရက်နိ တော်လှန်ရီးကောင်စီလက်ထက်မာ ဆရာတော်ဦးဥတ္တမပန်းခြံ ဆိုင်းဘုတ်နန့်  ဆရာတော်ရုပ်တုကို ဖယ်ရှားကာ ကန်တော်မင်္ဂလာဆိုင်းဘုတ်ကို တင်ထားခရေ။

1963 
၁၉၆၃ ဇန်နဝါရီလ (၁၀) ရက် ကြာသပတေးနိမာ စစ်တွေမြို့ဟိ ဦးဥတ္တမပန်းခြံမာ ဆရာတော် ဦးဥတ္တမ ကြေးရုပ်တုကို သွန်းလုပ် စိုက်ထူခလီရေ။

1976
၁၉၇၆-မြန်မာ့စွယ်စုံကျမ်းအတွဲငါး ကိုလိုနီခေတ်မြန်မာ့သမိုင်းအဘိဓာန်ရို့မာ ဆရာတော်ဦးဥတ္တမအတ္ထုပ္ပတ္တိကို ဂုဏ်ပြုဖော်ပြခကတ်ရေ။

1988 
၁၉၈၈ ခုနှစ်နောက်ပိုင်းမာ အာဏာပိုင်ရို့စွာ ရွှေတိဂုံ စေတီတော် အနီးဟိ ဦးဥတ္တမပန်းခြံကို ကန်တော်မင် ပန်းခြံ အဖြစ်ပြောင်းလဲခေါ်ဆိုစီခြင်း၊ စစ်တွေမြို့ ဦးဥတ္တမ ပန်းခြံဟိ ဦးဥတ္တမရုပ်တုကို မွမ်းမံမှု မဟိခြင်း၊ ဆရာတော် ရုပ်တုကို အရိုအသေပီးမှုရို့အား တားမြစ် အရီးယူခြင်းတိ ပြုလုပ်ခရေ။ 
၁၉၈၈-၈၉ -ပညာသင်နှစ် သင်ရိုးညွန်းတမ်း မြန်မာ့သမိုင်း ဖတ်စာစတုတ္ထတန်းမာ ဦးဥတ္တမခေါင်းစဉ်နန့် ဖော်ပြခရေ။

2010 
၂၀၁၀ခုနှစ်အထိ ဆရာတော်ကို ဂါရဝပြုခွင့် မပီးခ။
၂၀၁၁ခုနှစ်မာမှ ပန်းခွီချခွင့်၊ ဆီမီးပူဇော်ခွင့်ရရေ။

2013 
၂၀၁၃ ဇွန် ၂၀-ရခိုင်ပြည်နယ် စစ်တွေမြို့ ရွှေစေတီကျောင်းမာ ဆရာတော် ဦးဥတ္တမပြတိုက် တစ်ခု ဆောက်လုပ်ရန် ရန်ပုံငွီယှာဖွီရေ အနိန်နန့် ဆရာတော် ဦးဥတ္တမအတ္ထုပတ္တိ သမိုင်း ဗွီစီဒီခွေကို စတင်ပြီး ရောင်းချ ခကတ်ရေ။

၂၀၁၃ခုနှစ် ဇွန်လ(၂၂)ရက်နိ(စနိ) နိခင်းဖက် ၂ နာရီအချိန်မာ ဆရာတော် ဦးဥတ္တမ၏ မြန်မာ ဂျပန်(နဂိုယာ) ချစ်ကြည်ရင်းနှီးမှု နှစ်(၁၀၀)ပြည့် အခမ်းအနားကို ရန်ကုန်မြို့ တော်ဝင်နှင်းဆီခန်းမမာ ကျင်းပခရေ။

၂၀၁၃-စက်တင်ဘာလ(၉)ရက်နိ ရန်ကုန်တိုင်းဒေသကြီး၊ မရမ်းကုန်းမြို့နယ်၊ မင်းဓမ္မလမ်းဟိ MCC ခန်းမမာ ရန်ကုန်တိုင်း ဒေသကြီးအစိုးရအဖွဲ့၊ ရခိုင်တိုင်းရင်းသားဝန်ကြီးတိ၊ တိုင်းရင်းသားအဖွဲ့အစည်း ပေါင်းစုံပါဝင်ရေ တက်ရောက်ရေ တကြော့ပြန် အခန်းနားဆုံး ဦးဥတ္တမနိကို နိုင်ငံတော်အဆင့်ကျင့်ခရေ။

2015 
၂၀၁၅-ဇန်နဝါရီလ(၂၃)ရက်မာ ကျင့်ပရေ ပထမအကြိမ် ပြည်သူလွတ်တော်(၁၂)ကြိမ်မြောက် ပုံမှန်အစည်းအဝီးမာ ဦးမောင်ညိုက အဆိုတင်သွင်းခအတွက်နန့် ပြည်သူလွတ်တော်က ဦးဥတ္တမပန်းခြံ နာမည်နန့် ဆုံးဖြတ်ခွင့်ပီးခရေ။

၂၀၁၅-ခုနှစ်စက်တင်ဘာလ(၉)ရက်နိမာ ရန်ကုန်တိုင်းဒေသကြီးအစိုးရ အဖွဲ့ချုပ်က ဓာတ်ပုံနန့် ဖော်ပြခရေ ဦးဥတ္တမပန်းခြံကို အသိအမှတ်ပြုပနာ လူပေါင်းငါးသောင်းခန့် ဦးဥတ္တမနိ အခန်းအနားကို ဦးဥတ္တမပန်းခြံ ဒဂုံမြို့နယ်မာ ကျင့်ပနိုင်ခရေ။https://medium.com/@yathawintha/%E1%80%86%E1%80%9B%E1%80%AC%E1%80%90%E1%80%B1%E1%80%AC%E1%80%BA%E1%80%A6%E1%80%B8%E1%80%A5%E1%80%90%E1%80%B9%E1%80%90%E1%80%99-%E1%80%91%E1%80%84%E1%80%BA%E1%80%9B%E1%80%BE%E1%80%AC%E1%80%B8%E1%80%94%E1%80%B1%E1%80%B7%E1%80%9B%E1%80%80%E1%80%BA%E1%80%A1%E1%80%81%E1%80%BB%E1%80%AD%E1%80%AF%E1%80%B7-732e8557084b

ကိုးကား
ကဏ္ဍ:ဆြာတော်ဦးဥတ္တမ